open-index/open-wikipedia-markdown huggingface dataset:
Serie B

La **Serie B**, ofiçalment ciamada **Serie [[BKT]]** in rexon de sponsorizazion, l'è el second nivell professionisteg del folber italian. A l'è jestida de la Lega Nazionale Professionisti Serie B, vun braç de la FIGC.

El vinjidor annual de la competizion ciapa la promozion in Serie A; la se qualifica anca la seconda. Alter 6 squader fann i *playoff*, e anca el vinjidor del *playoff* trœva la Serie A.

I ültem tri l'han retrocession in Serie C, e l'è anca *playout* jogad da 16ª contra 17ª: el vinjidor de lo sparegg *playout* resta in Serie B.

## Olter projets
Gavrilo Princip

El **Gavrilo Princip** (Obljaj, 25 de luj 1894 – Terezín, 28 de avril 1918) a l'è stad un patriota e terrorista serb-bosniach, autor material el 28 de sgiugn del 1914 de l'atentad de Sarajevo indova che l'ha copad a colp de pistola l'ered al trono de l'Austria-Ongaria Franzesch Ferdinand e la soa mier Sofia, che l'ha menad poeu al s'ciopà de la prima guerra mondial.

El partegniva al moviment de la Sgioven Bosnia e dent el se svesina al moviment nazzionalista armad de la Man Negra: arestad insema a l'amis Nedeljko Čabrinović el proeuva a mazzàss prima con del tossegh, che 'l gomita, e poeu a sbaràss, ma ghe toeuven via la pistola prima che ghe la faseva, desgià che l'era trop sgioven per vesser condanad a mort l'è condanad a vint agn de preson ma el moeur dopo quater agn 'me presoner per la tisi.

Al dì d'incoeu in Serbia l'è vist 'me un eroe nazzional in lota contra el domini forester in sui slav, menter in Austria l'è vist domà 'me un terrorista: al dì d'incoeu la storia la pensa che el fuss domà una pedina in d'un pian ben pussee grand.

## Riferiment
*Treccani

## Alter proget
Gendarmaria (Regn de Jugoslavia)

La **Gendarmaria** (in serbo-croat *Жандармерија*, *Žandarmerija*) a l'è stada un corp ausiliari del de la Real Armada Jugoslava incaregad de tegnì l'orden publegh: la dependeva del ministeri di afar interni per i salari e 'l coordanemnt di atività e de quell de l'armada, marina e aeronautega per dissiplina e armament.

L'ha ciapad i struture de la veggia gendarmaria serba fada su del 1861 del prencip Mihailo Obrenović III: l'è stada doperada soratut per reprimer i rivoeulte independentiste, tant 'me quelle del Montnegher e de la Croazzia, di disorden sociai, tant 'me quei de la Crisi del Concordad, e del banditismo di aiduch, tant 'me el famos Jovo Stanisavljević Čaruga che l'è stad ciapad e fusilad di gendarma. 

Quand che i nazista ciapen la Jugoslavia la Gendarmaria la resta ativa in Serbia per un quaj mes, e l'è mituda dent el 10 de fevrer 1942 a la Guardia Statal Serba: vari so member s'inn sgiontad però a l'Armada jugoslavia in patria.

## Riferiment


## Alter proget

## Vos corelade
*Milizzia de la Jugoslavia
Guardia Statal Serba

La **Guardia Statal Serba** (serb: *Srpska državna straža*,  todesch: *Serbische Staatswache*) a l'era una milizzia collaborazzionista de la Serbia del Nedić che la faseva de gendarmaria in del territori serb ocupad di nazista e l'haveva tolt dent du regiment de la gendarmaria jugoslava, e 'l se ocupava soratut de repression del fenomen partesan: inn stad quei che hann giustizziad el Stjepan Filipović, famos per havé cridad el motto *[[Mort al fassism, libertà al popol]]*.

Fada su del 1942 cont el permess di todisch, del 1944 con la toma del governo de ocupazzion la se sgionta per la pupart in l'Armada jugoslavia in patria.

## Riferiment
*Serbian State Guard (SDS)

## Alter proget

## Vos corelade
*Domobranci
*Ustaše
Forgon blindad

El **forgon blindad** a l'è un forgon che 'l gh'ha una blindadura aposita per portà in sgir roba de gran valor, insì de resister a atach, dirotament e tentativ de robà quell che gh'è dent.

## Riferiment
*Trasporto valori: più guardie non significa più sicurezza

## Alter proget
Serbia (1941-1944)

La **Serbia** in tra el 1941 e 'l 1944 l'è stada ocupada militarment de la Germania nazista e governada del *Governo de Salvezza Nazzional* guidad del Milan Nedić, per quella reson chi l'era ciamada anca *Serbia del Nedić*: a diferenza del vesin Stat Independent de Croazzia l'era minga reconossud 'me Stat di potenze de l'Ass, in di facc a l'era considerad 'me *Territori del comandant militar in Serbia*.

## Note


## Alter proget

## Vos corelade
*Guardia Statal Serba
*Republega de Užice
Cros serba

La **cros serba** (in serb cirillegh *српски крст*, in serb latin *srpski krst*) a l'è vun di simboi pussee important de la Serbia e part principal del so stema: a l'è una cros grega compagnada de quater segn in ogni canton de la cros, incoeu 'sti segn inn vist 'me di С cirillegh, ma vegnen de la letera grega Beta, che l'era in su la cros di Bizantin a representà el motto di Paleolegh: in l'età de Mez eren interpretad 'me di azzalit menter incoeu la tradizzion el ved representà el motto nazzional Domà l'Unità la Salva i Serb, che in serb el scomincia con quater S (*Само Слога Србина Спасава*).

## Riferiment
* Србија сачувала симболе Византије

## Alter proget

## Vos corelade
* Aquila serba
Milan Stojadinović

El **Milan Stojadinović** (cirillegh *Милан Стојадиновић*; Čačak, 4 de avost 1888 - Buenos Aires, 26 de otover 1961) a l'è stad un politegh e economista jugoslav de etnia serba, prim minister del Regn de Jugoslavia del 24 de sgiugn 1935 al 5 de fevrer 1939.

## Biografia
Lauread in giurisprudenza a Belgrad del 1910 e poeu dotorad in economia l'ann adree, dopo vari agn 'me minister l'è elesgiud premier del 1935: ghe sta adree a una politega de bon vesinad con l'Italia fassista e la Germania nazista, anca se 'l saveva che eren di resieta, el firma poeu un tratad de minga agression cont el Mussolini e vun de mesizzia con la Franza. Sota consili del Mussolini l'heva anca provad a fà un concordad con la Santa Sed ma el refud de la Gesa ortodossa serba el mena a una crisi social cont anca di rebellot in strada.

Elesgiud ancamò del 1938, l'era deventad voramai de estrema destra e 'l gh'haveva di so squadrasse, i *Camise Verd* del Partid Radical Jugoslav: el so obietiv a l'era quell de fà de la Jugoslavia la "Svizzera di Balcan" e de dàgh la pas a travers de una serna de neutralità, ma l'era stad minga bon de tegnì in pas i croat, guidad de l'Ante Pavelić. Quella indeterminatezza politega chi, insema al facc che 'l voleva una lianza pussee streccia con l'Italia, la mena el regent Paol Karađorđević a toeugh via el titol e a meter su al so post el Dragiša Cvetković.

Bon amis del Galeazzo Ciano, l'heva parlad con lu de l'invasion de l'Albania, per quella reson chi l'è mandad in esili ai Mauritius fina a la fin de la segonda guerra mondial: l'è liberad del 1946 e 'l va in esili volontari prima in Brasil e poeu in Argentina, lilinsì del 1956 el se vedarà con l'Ante Pavelić, so vegg aversari, per progetà un colp de Stat in Jugoslavia e spartìlla in tra Slovenia, Croazzia e Serbia, quella roba chi gh'ha fad perder el rispet che gh'haveva in patria e in la diaspora, vist che 'l Pavelić l'heva collaborad cont i nazista e fad vari crimen de guerra contra i serb al temp del Stat Independent de Croazzia.

## Riferiment
*Treccani
* On the Stojadinović-Pavelić Agreement from 1954: Facts and assumptions

## Alter proget

## Vos corelade
*Acord Pavelić-Stojadinović
Sistema ausiliari ventricolar

El **sistema ausiliari ventricolar** (in ingles *Ventricular assist device*, breviad in *VAD*) a l'è un usadell che se dopera in cardio-cerusia per sostituì un ventricol del coeur che, per una quajsevoeul reson (per esempi un s'ciopon o una valvulopatia), l'ha desmetud de fonzionà.

El sistema a l'è una pompa che, del ventricol, el mena el sangu in l'arteria de competenza: l'arteria polomar per el ventricol de drita e l'aorta per quell de mancina, in di cas pussee gram vun el po havégh du sistema in del coeur. Inn doperad soratut 'me sistema per permeter de viver una vita bastanza normal intant che se speccia un strapiant de coeur ma, soratut per quei che inn pussee vegg, poden vesser una soluzzion permanenta.

Gh'hann una part che l'è dent al corp, che l'è la pompa, e vuna che l'è foeura, fada su de 'n sistema de controll eletronegh e de l'alimentazzion, che l'è a batarie o, per quand vun el gh'ha minga de andà in sgir, anca cont el fil tacad a la corrent.

## Riferiment
*Mayo Clinic

## Alter proget
Futur Nazzional

**Futur Nazzional** (in italian *Futuro Nazionale*) a l'è un partid politegh fad su del Roberto Vannacci, general che prima l'era dent a la Liga Salvini Premier e che cont el partid l'era stad elesgiud al Parlament europee, nonziad oficialment el 6 de fevrer 2026 a destacàss del so vegg partid.

L'ha ciapad dent trii deputad: l'Emanuele Pozzolo, che prima l'era dent a Fradei d'Italia, e l'Edoardo Ziello e 'l Rossano Sasso, che eren dent a la Liga anca lor.

El partid el se fonda in sui vision del fondador, che inn viste 'me de destra e nazzionalista, contra el moderatism politegh, e che l'ha bandonad la Liga anca per havé sostegnid el governo quand che l'ha votad per dàgh i armi a l'Ucraina agredida de la Russia.

## Riferiment
Serie C

La **Serie C**, ofiçalment ciamada **Serie C [[Sky Wifi]]** in rexon de sponsorizazion, l'è el terz nivell professionisteg pussee volt del folber italian. A l'è jestida de la Lega Pro, vun braç de la FIGC.

L'è separada en tri campionai: ***Girone A*** (squader en l'Altitalia), ***Girone B*** (squader en la Centritalia) e ***Girone C*** (squader en la Bassitalia). 

I ültem de ogni campionat l'han retrocession in Serie D, cun ses squader qe non l'han vinjud el *playout*. I vinjidor de ogni campionat cun el campion del *playoff* ciapano la promozion in Serie B.
Armada Popolar de Liberazzion de la Jugoslavia

L**'Armada Popolar de Liberazzion de la Jugoslavia** (in serbo-croat *Narodnooslobodilačka vojska i partizanski odredi Jugoslavije*, in sloven *Narodnoosvobodilna vojska in partizanski odredi Jugoslavije*, in macedon *Народно-ослободителна војска и партизански одреди на Југославија*) a l'era l'armada partesana che in la segonda guerra mondial l'ha montad, sota la guida del Josip Broz Tito e cont el jut de comandant tant 'me el Sava Kovačević, el Koča Popović, el Milovan Đilas e 'l Peko Dapčević, una gran resistenza contra i potenze de l'Ass che haveven invadud la Jugoslavia.

In principi a l'era l'organizazzion comunista de la Resistenza jugoslava, compagnada de l'Armada jugoslava in patria de orientament monarchegh, ma cont el temp la deventa 'n armada regolar e ben organizada e armada, bona de contrastà debon i armade de l'Ass: in l'otover del 1944 liberen Belgrad e per la primavera del 1945 vann a Sarajevo, Zagabria e Lubiana, a rivà fina al confin contestad con l'Austria e l'Italia.

Cont el fà su de la Jugoslavia socialista l'è sostituid de l'Armada popolar jugoslava.

## Riferiment
* Esercito Popolare di Liberazione della Jugoslavia

## Alter proget

## Vos corelade
*Front de Liberazzion del Popol Sloven
*AVNOJ
*Mort al fassism, libertà al popol
Franjo Tuđman

El **Franjo Tuđman** (Veliko Trgovišće, 14 de masg 1922 – Zagabria, 10 de dicember 1999) a l'è stad un politegh e militar croat, ultim president de la Republega Socialista de Croazzia e prim president de la Croazzia del dì d'incoeu e in 'sto roeul l'è stad vun di autor de la desligazzion de la Jugoslavia.

El so partid, l'Union Democratega Croata, l'ha vinciud i prime elezzion croate e lu l'è stad bon de vincer i elezzion presidenziai per do voeulte e l'è mort in carega: dopo de la mort el Tribunal Penal Internazzional per l'ex Jugoslavia l'ha did che i so azzion in Bosnia e Erzegovina e in di region croate a magioranza serba inn stad di crimen de guerra.

## Riferiment
*[Treccani](https://www.treccani.it/enciclopedia/franjo-tudjman_(Dizionario-di-Storia)/)

## Alter proget
Quarter Murat

El **Quarter Murat** a l'è el quarter noeuv del center de Bari e 'l se troeuva in tra la ferrovia e Bari Vegg: el ciapa el nom del Gioacchino Murat, quell che l'ha scominciad a fàll su.

## Riferiment
*Gioacchino Murat e la nascita del “nuovo borgo” di Bari
Renassiment fusilad

Per **renassiment fusilad** (*Розстріляне відродження* in ucrain) se intend una generazzion de poeta e scritor ucrain che hann vivud in la RSS Ucraina in tra la fin di agn '20 e 'l principi di agn '30 e che inn stad perseguitad, e di voeulte giustizziad, del governo sovietich per el fat de doperà la lengua ucraina e de promoeuver la coltura ucraina, 'me part del process de russificazzion volsud del Stalin.

## Riferiment
*Переплетення української інтелігенції. Факти про Розстріляне відродження
ECMO

L**'ECMO** (*ExtraCorporeal Membrane Oxygenation*) a l'è un sistema doperad in rianimazzion per fà la circolazzion extra-corporea quand che gh'è 'n insuficenza cardiaca e/o respiratoria che la se po superà in teoria ma che la resist ai tratament farmacologegh.

## Riferiment
* Ecmo, Ossigenazione extracorporea a membrana

## Alter proget
Polizzia del Montnegher

La **Polizzia del Montnegher** (oficialment *Diretorad de Polizzia del Montnegher*, in serbo-croat *Uprava Policije Crne Gore*) a l'è la forza de polizzia del Montnegher, independenta a nivell organizativ e sota el Ministeri di Interni.

La gh'ha 4'282 dependent, e 4'077 inn polee: el raport de un polee per 141 abitant el fa del paisot balcanegh el segond paes europee per numer de polee pro capite, dedree domà al principad de Monaco.

In del 2023 el Consili d'Europa i ha cusad de havé doperad la tortura in sui presoner: el governo del paes l'ha nonziad che ghe saria stad adree ai consili per meter a post quella roba chi.

## Ligam de foeura
*Sit oficial

## Alter proget
Ontari

L**'Ontari** (*Ontario* in ingles e frances) l'è vuna di tredes province del Canadà: cont i so 13 milion de abitant l'è quella che ghe viv pussee de sgent. La soa capital l'è Toronto.

## Ligam de foeura
*Sit oficial

## Alter proget
Forza de gendarmaria europea

La **Forza de gendarmaria europea** (breviad *Eurogendfor*) a l'è un corp de polizzia a ordenament militar fad su a nivell de l'Union europea e ativ del 2004: el gh'ha dent l'Arma di Carabiner italiana, la Gendarmaria Nazzional franzesa, el Servizzi de Publega Sigurezza lituan, i Koninklijke Marechaussee olandes, la Gendarmaria militar polaca, la Guardia Nazzional Republegana portoghesa, la Guardia Civil spagnoeula e la Gendarmaria romena.

El so mester l'è minga quell de sostituì i forze nazzionai, ma de favorì la collaborazzion in tra de lor e de vesser doperada foeura de l'Union: inn stad mandad in Bosnia e Erzegovina, in Afghanistan, in la striscia de Gaza e a Haiti dopo el gran terramot del 2010 per dà una man.

La Guardia de frontera de la Finlandia l'è partner de l'Eurogendfor, inn di osservador la Gendarmaria bulghera, la Jandarma turca, i Carabiner moldav e la Guardia Nazzional de l'Ucraina.

## Ligam de foeura
*Sit oficial

## Alter proget
Saskatchewan

El **Saskatchewan** a l'è vuna di tredes province del Canada e vuna di do, insema a l'Alberta, a havégh minga el mar: la gh'ha 1,2 milion de abitant e la soa capital l'è Regina.

## Ligam de foeura
*Sit oficial

## Alter proget
Ustaše

I **Ustaše** inn stad un moviment politegh nazzionalista e fassista croat fad su del 1929 de l'Ante Pavelić, con l'obietiv de fà su 'na Croazzia independenta del Regn de Jugoslavia.

Insema a l'Organizazzion Revoluzzionaria Interna Macedon del 1934 copen el re Lissander I de Jugoslavia e vann su al governo del 1941, quand che i potenze de l'Ass invaden la Jugoslavia e fann su el Stat Independent de Croazzia, cont el Pavelić che l'è nomnad *poglavnik*, e se meten a fà una netada etnega contra i serb in del so paes, cont anca di camp per i bagaj, e juten i todesch in del so Olocaust di sgiudee e di rom.

Quand che 'l borla sgiò el regim e l'è formada la Jugoslavia socialista la pupart di so member scapen, un quajvun l'è ciapad e giustizziad: di organizazzion tant 'me i Crosad e 'l Moviment de Liberazzion Croata hann provad a tirà inanz el moviment in del noeuv paes, ma ghe l'hann minga fada.

## Riferiment
*Britannica

## Alter proget

## Vos corelade
*Domobranci
*Guardia Statal Serba
*Za dom spremni
*Milizzia di Ustaše
Territori del Nord-Ovest

I **Territori del Nord-Ovest** (in ingles *Northwest Territories*, in frances *Territoires du Nord-Ouest*) inn un territori del Canada che del 1967 el gh'ha 'me capital Yellowknife.

Del so territori inn stad cont el temp destacad el Yukon e 'l Nunavut.

## Ligam de foeura
*Sit oficial

## Alter proget
Controll de finanza (Jugoslavia)

El **controll de finanza** (in serb-croat e sloven *Finančna kontrola*) a l'era el corp de polizzia de finanza del Regn di Serb, Croat e Sloven prima e del Regn de Jugoslavia poeu: fad su del 1921, del 1922 l'è stad anca el corp de polizzia dovanera.

L'ha sostituid la guardia dovanera in di territori austriegh e di guardie de frontera e di dazzi in del Regn de Serbia: sota l'ocupazzion di potenze de l'Ass di finanzer hann tacad a jutà, senz'armi, i ocupant e 'l regim comunista i ha ripristinad per un quaj temp 'me Guardia de Finanza, ma quand che el sistema di tasse l'è stad cambiad inn stad tacad dent a la ministrazzion fiscal.

## Bibliografia
*Čelik, Pavle (2012): Naši financarji (1918-1946). Ljubljana Modrijan.

## Alter proget
Metropolitana de Varsavia

La **metropolitana de Varsavia** (in polach *Metro w Warszawie*) a l'è fada su de do linie (M1 e M2) con 40 stazzion e 42 km de binari: l'è verta del 1995.

I treni doperad inn l'Alstom Metropolis in su la M1 e in su la M1 e M2 el Siemens Inspiro e 'l Škoda Varsovia.

## Riferiment
*Straport publegh a Vardavia

## Alter proget

## Vos corelade
*Servizzi ferroviari metropolitan de Varsavia
*Warszawska Kolej Dojazdowa
*Red di tram de Varsavia
Ostuni Calcio 24

El **Associazione Sportiva Dilettantistica Ostuni Calcio 2024**, mei cognossud coma **Ostuni Calcio 24** o pussee fazil **Ostuni**, a l'è una squadra de folber de Ostuni. 

## Storia
El primm agn del folber de Ostuni l'è el 1924, cu l'inaugurazion del stadi de Ostuni. El **Associazione Sportiva Dilettantistica Ostuni Sport 1945** el nass el 1945; l'ha sgiugà per 69 agn in:

* 12 campionad *[[Serie D]]*
* 18 campionad *[[Eccellenza]]*
* 23 campionad *[[Promozione]]*
* 9 campionad *[[Prima Categoria]]*
* 2 campionad *[[Seconda Categoria]]*
* 5 campionad *[[Prima Divisione Puglia]]*

El 2024 l'ha una noeva fondazion: nasse el **Associazione Sportiva Dilettantistica Ostuni Calcio 2024**. L'ha vensgiud el campionad de *[[Prima Categoria]]* 2024-2025; incoeu (2025-2026) sgiuga in *[[Promozione]]*.

## Stadi
El stadi de Ostuni l'è el Comunale, intitolaa el 2018 a la memoria de Vincenzo "Nino" Laveneziana, giugador de l'Ostuni, ca l'è mort el 2 de giugn 2018. 

## Ligam de foeura
Sit Web de l'Ostuni
Uz Maršala Tita

**Uz Maršala Tita** (in serbo-croat *cont el maresciall Tito*) o anca *Pjesma o pesti* (*canzon del pugn*) a l'era un cant partesan jugoslav dedicad al Josip Broz Tito che, dopo de la liberazzion, l'è deventad anca ben popolar 'me cant patriotegh: el test l'era del Vladimir Nazor e la musega de l'Oskar Danon.

Scrivud del 1943, in principi el lodava l'Union sovietega e 'l Stalin e 'l criticava el penser di Ustaše in su l'origin gotega di croat, a sostegnì che inveci tucc i Slav meridionai vegnen di slav antigh: quand che 'l Tito e 'l Stalin hann s'cepad del 1948 el cant l'è cambiad in del prim vers, a riferìss domà al Tito, in d'una variant che segond l'autor l'era sgiamò stada doperada quand che 'l Tito l'era stad proclamad Maresciall.

## Riferiment
*Novosti: Kako su nastajale partizanske pesme
Angelina Topić

L**'Angelina Topić** (cirillegh: *Ангелина Топић*; Belgrad, 26 de luj 2005) l'è un'atleta serba, che la fa el salt in alt: l'è fioeula del Dragutin e de la Biljana Topić, anca lor atleta con varie medaje prima per la Jugoslavia e poeu per la Serbia.

## Riferiment
*World Athletics

## Alter proget
Linia M1 (metropolitana de Varsavia)

La **Linia M1** de la metropolitana de Varsavia a l'è la prima de la red de la capital polaca, verta del 1995 e slargada per l'ultima voeulta del 2008: la corr in direzzion Nord-Sud e la conliga i capilinea de Młociny e Kabaty, indova che gh'è el deposit. La scambia con la M2 a Świętokrzyska.

## Ligam de foeura
*Sit oficial

## Alter proget
Linia M2 (metropolitana de Varsavia)

La **Linia M2** de la metropolitana de Varsavia a l'è la segonda de la red de la capital polaca, verta del 2015 e slargada per l'ultima voeulta del 2020: la corr in direzzion Est-Ovest e la conliga i capilinea de Bródno e Bemowo. La scambia con la M1 a Świętokrzyska.

La deveria vesser fornida per el 2026.

## Ligam de foeura
*Sit oficial

## Alter proget
Ali Khamenei

L**'Ali Khamenei** (persian *سَیِّد عَلِی حُسَیْنِی خَامَنَه‌اِی‎*; Mashhad, 19 de avril 1939 - Teheran, 28 de fevrer 2026) a l'è stad un politegh e religios iranian, segonda guida suprema de l'Iran sucessor del Ruhollah Khomeyni: capo del stat per 37 agn, prima l'era stad president, l'è copad de un atach fad di Stat Unid e de Israell vers la fin de fevrer del 2026.

L'è stad sucedud del sò fioeul Mojtaba.

## Riferiment
*Treccani

## Alter proget
Festival de Sanrem 2025

El **Festival de Sanrem 2025** a l'è stada l'edizzion quella del  del Festival de Sanrem, fada al  e cont el Carlo Conti 'me condutor. L'è scominciad el 11 de fevrer e l'è fornid el 15 de fevrer e l'ha vengiud l'Olly con la canzon Balorda nostalgia.

## Riferiment
*Olly vince Sanremo 2025. Secondo Lucio Corsi, terzo Brunori Sas. Fedez quarto. Fischi per le esclusioni di Giorgia e Achille Lauro dai finalisti

## Alter proget

## Cronistoria
*Festival de Sanrem 2024
*Festival de Sanrem 2025
*Festival de Sanrem 2026
Festival de Sanrem 2024

El **Festival de Sanrem 2024** a l'è stada l'edizzion quella del  del Festival de Sanrem, fada al  e con l'Amadeus 'me condutor. L'è scominciad el 6 de fevrer e l'è fornid el 10 de fevrer e l'ha vengiud l'Angelina Mango con la canzon La Noia.

## Riferiment
*Sanremo 2024: ha vinto Angelina Mango

## Alter proget

## Cronistoria
*Festival de Sanrem 2023
*Festival de Sanrem 2024
*Festival de Sanrem 2025
Guida suprema de l'Iran

La **Guida suprema de l'Iran** (in persian *ولی فقیه* o *رهبر*) a l'è una figura che la gh'è in la Costituzzion iraniana che l'è de facto el capo de Stat del Paes e la pupart di istituzzion a l'è sota de lu.

Elesgiud de l'Assemblea di Espert, che el gh'ha de controllàll e in teoria la gh'ha anca el poder de toeull via, el gh'ha de vesser un ceregh islamegh e l'è miss su a vita: de la rivoluzzion islamega ghe n'è stad trii: el Ruhollah Khomeyni, miss su del 1979 e mort naturalment del 1989, e l'Ali Khamenei, so sucessor copad de 'n azzion militar israelo-statunitens, e 'l Mojtaba Khamenei, fioeul de l'Ali, elesgiud el 8 de marz 2026 dopo la mort del pader.

## Ligam de foeura
*Sit oficial

## Alter proget

## Vos corelade
*Consili per el Disserniment
Carlo Conti

*Carlo Conti, poeta e scritor svizzer
*Carlo Conti, condutor televisiv italian
*Carlo Conti, cardinal italegh
*Carlo Conti, composidor italian
*Carlo Conti, matemategh italian
Hack de Wikimedia del 2026

L**'hack de Wikimedia del 2026** l'è capitad el 5 de marz del 2026 e l'ha menad al meter in letura i database de Wikimedia per un para de ore: l'è stad causad de l'inseriment de un worm in di file comun de scripting per un error de un dependent de la Foundation. 

## I event
In del 2023 un script gram l'è doperad contra di proget in russ che s'inn destacad de la Wikipedia e un quaj mes inanz un utent el cobia in d'una soa sota-pagina de la Wikipedia in russ: lilinsì el script el resta per un ann e mez, fina al 5 de marz 2026 quand che vun di lavorent de la Wikimedia Foundation, un ingegner de la sigurezza informatega, intant che 'l provava i limit di API globai per i script di utent, el met in del so *global.js*, e vist che 'me cunt del staff el gh'ha anca i dirit de ministrador de l'interfacia el script, che 'l fonziona tant 'me un worm, el se met denter al *common.js* de Meta-Wiki, e 'l infeta tucc quei che 'l visiten cont i JavaScript ativ, fina el cunt *WMFOffice* l'è stad compromess.

Intorna ai 15:30 UTC la scomincia l'atività malevola e in vintitrii menut tucc i edizzion di proget Wiki a inn miss che se poden domà lensger, insì de fermà el spantegament del script: intorna ai 17:00 UTC tornen verte anca in scritura, ma con la pupart del scripting smorzad, e gh'è de spetà mez'ora per havéghel ancamò.

Inn modifegade 3'996 pagine e tocad 85 utent.

### Conseguenze
Tucc i pagine scancellade a inn stade mitude ancamò in su MetaWiki e la Wikimedia Foundation l'ha nonziad de vesser dree a lavorà a di mitigazzion per i atach via script. I dacc di utent e i so credenziai inn stad minga miss in pericol.

## Azzion del script
El script el proeuva a otegnì la persistenza a metés file *common.js* de l'utent e, se gh'è i permess, anca in quell global: poeu el derva una pagina a cas grazzia a la pagina special *Random* e ghe met dent un'imagin - che la gh'è no in sui proget Wikimedia - e la proeuva a caregà anca un script, che però quand che gh'è capitad el rebellot l'era sgiamò descomparid de l'Internet. Come oget de la modifega el meteva " Закрываем проект", che in russ el voeul dì pu o men "el proget l'è serrad".

El proeuva anca a doperà la fonzion de scancellazzion massiva *Nuke* in manera de scancellà 500 pagine a cas de l'enciclopedia e de ciciarada, e 'l fa ogni voeulta che se carega una pagina se gh'è i permess.

## Riferiment
*Wikimedia Status
*Phabricator
*Bleepingcomputer
*Comunicazzion de la Wikimedia Foundation

## Alter proget
Festival de Sanrem 2023

El **Festival de Sanrem 2023** a l'è stada l'edizzion quella del  del Festival de Sanrem, fada al  e con l'Amadeus 'me condutor. L'è scominciad el 7 de fevrer e l'è fornid el 11 de fevrer e l'ha vengiud el Marco Mengoni con la canzon Due vite.

## Riferiment
*Sanremo 2023, la classifica finale: vince Marco Mengoni

## Alter proget

## Cronistoria
*Festival de Sanrem 2022
*Festival de Sanrem 2023
*Festival de Sanrem 2024
Sorab

I **sorab** (*Serbja* o *Serby* in sorab) inn una popolazzion slava che la viv in la banda todesca de la Lusazzia: inn l'unegh grup etnegh slav a vesser una minoranza in d'un stat senza vesser la magioranza in d'un alter. Ghe n'è circa 70 mila e i so cità pussee importante a inn Bautzen e Cottbus.

Parlen do lengov: el Sorab de Sora, pussee vesin al cech, e 'l Sorab de Sota, pussee vesin al polach: i do grup a inn spartid anca de la religion, in di facc la pupart de quei de sora inn catolegh, menter la pupart de quei de sota inn luteran.

Perseguitad sota el regim nazista, a inn reconossud oficialment de la Republega Democratega Todesca prima e de la Germania unificada poeu: inn la minoranza alloglota pussee granda del paes.

## Riferiment
*Sorabi, slavi di Germania. Un grido dal cuore dell’Europa
*Sorabi - Treccani

## Alter proget

## Vos corelade
*Sorbia
Mojtaba Khamenei

El **Mojtaba Khamenei** (Mashhad, 8 de setember 1969) a l'è un politegh e religios iralian, del vot de marz 2026 Guida suprema de l'Iran: l'è el sucessor del so pader Ali, copad in d'un atach israelo-american un qual dì inanz.

## Riferiment
*Britannica

## Alter proget
Festival de Sanrem 2021

El **Festival de Sanrem 2021** a l'è stada l'edizzion quella del  del Festival de Sanrem, fada al  e con l'Amadeus 'me condutor. L'è scominciad el 2 de marz l'è fornid el 6 de marz e hann vensgiud i Måneskin con la canzon Zitti e buoni.

## Riferiment
*Sanremo 2021, i vincitori della Sezione Campioni

## Alter proget

## Cronistoria
*Festival de Sanrem 2020
*Festival de Sanrem 2021
*Festival de Sanrem 2022
Guy Parmelin

El **Guy Parmelin** (Bursins, 9 de november 1959) a l'è un politegh svizzer, del 2016 member del Consili Federal con l'Union Democratega de Center: l'è stad president de la Confederazzion del 2021 e del 2026.

## Ligam de foeura
*Sit oficial

## Alter proget
Kabaty

**** a l'è 'na stazzion de la linia M1 de la metropolitana de Varsavia e l'è el so capolinia nord.

## Riferiment
*Mapa de la metropolitana

## Alter proget
Festival de Sanrem 2022

El **Festival de Sanrem 2022** a l'è stada l'edizzion quella del  del Festival de Sanrem, fada al  e con l'Amadeus 'me condutor. L'è scominciad el 1 de fevrer e l'è fornid el 5 de fevrer e hann vensgiud el Mahmood e 'l Blanco con la canzon Brividi.

## Riferiment
*Classifica Sanremo 2022: vincono Mahmood e Blanco

## Alter proget

## Cronistoria
*Festival de Sanrem 2021
*Festival de Sanrem 2022
*Festival de Sanrem 2023
Etna

L**'Etna** (in sicilian *Muncibbeḍḍu*) a l'è un volcan ativ de la Sicilia, vesin a Catania, che l'è volt 3 403 meter. Del 2013 l'è reconossud 'me Patrimoni de l'Umanità UNESCO.

## Riferiment
*Treccani

## Alter proget
Vesuvi

El **Vesuvi** a l'è un volcan de la Bassitalia, che 'l domina la banda del golf de Napoli: cont i so 1281 meter el toca i comun de 	Boscoreale, Boscotrecase, Ercolano, Massa di Somma, Ottaviano, Pollena Trocchia, San Giuseppe Vesuviano, San Sebastiano al Vesuvio, Sant'Anastasia, Somma Vesuviana, Terzigno, Torre del Greco e Trecase.

L'è ancamò ativ e l'ultima voeulta che l'ha eroeutad l'è stad del 1944.

## Riferiment
*Treccani

## Alter proget

## Vos corelade
*Linia a mont del Vesuvi
Festival de Sanrem 2026

El **Festival de Sanrem 2026** a l'è stada l'edizzion quella del  del Festival de Sanrem, fada al  e cont el Carlo Conti 'me condutor. L'è scominciad el 24 de fevrer e l'è fornid el 28 de fevrer e l'ha vengiud el Sal Da Vinci con la canzon Per sempre sì.

## Riferiment
*Sky TG24

## Alter proget

## Cronistoria
*Festival de Sanrem 2025
*Festival de Sanrem 2026
*Festival de Sanrem 2027
Camp Flegree

I **Camp Flegree** (in italian *Campi Flegrei*) inn un'area geografega de origin vulcanega ativ de pussee de 80 mila agn in quella che incoeu l'è la cità metropolitana de Napoli.

## Riferiment
*[Treccani](https://www.treccani.it/enciclopedia/campi-flegrei_(Enciclopedia-dell%27-Arte-Antica)/)

## Alter proget

## Vos corelade
*Zona rossa di Camp Flegree
*Parch regional di Camp Flegree
Berehynja

La **Berehynja** (russ e ucrain *Береги́ня*) a l'è un spirit feminin de la mitologia slava vist 'me protetor de la cà: a partì del secol quell de XX el nazzionalism romantegh ucrain el s'è trad insema atorna a quella figura matriarcal chi. 

## Riferiment
*Berehynia, donna, madre e nazione

## Alter proget
Bazardüzü Dağı

El **Bazardüzü Dağı** (in russ *Базардюзю*) a l'è una montagna del Caucas, che la se troeuva al confin in tra la Russia e l'Azerbaigian: cont i so 4'466 meter sul nivell del mar l'è el punt pussee volt del stat azer e anca de quell de la republega russa del Daghestan, e propi arent gh'è anca el pont pussee a sud de la Russia.

## Riferiment
*Gran Enciclopedia Russa

## Alter progett
Transessualità

La **transessualità** a l'è la condizzion de la persona che l'è nassuda de un sess e che la se sent de l'alter: la pupart di transessuai ghe va adree a un percors de transizzion per somejà del sess che se senten, che 'l po vesser domà social, per esempi cont el vestìss 'me l'alter sess, o anca medegh, cont el ciapà di ormon che muden l'aspet fisegh e fina di operazzion de falloplastega o de vaginoplastega, quei che inn ciamad popoplarment *cambi de sess*.

Vari ordinament gh'hann la possibilità per i transessuai, a varie condizzion, de cambià el sò sess in sui ducument de identità. A bon cunt, gh'è du tipi de transessuai:
*MtF: quei che inn nassud om e se senten dona
*FtM: quei che inn nassud done e se senten om 

Ancasiben el sess biologegh se po minga cambiàll, i organizazzion sanitarie veden in la transizzion de gener una bona soluzzion a la disforia de gener che gh'hann i transessuai.

## Riferiment
*Transessualismo - Treccani

## Alter proget

## Vos corelade
*Identità de gener
*Transessualità in del sport
*Salut di transessuai
Dworzec Wileński

**** a l'è 'na stazzion de la linia M2 de la metropolitana de Varsavia.

## Riferiment
*Mapa de la metropolitana

## Alter proget
Plac Konstytucji

**** a la sarà 'na stazzion de la linia M1 de la metropolitana de Varsavia, a servizzi de la piazza central omonema: la deveria dervì dent del 2026.

## Riferiment
*Mapa de la metropolitana
Jovan Đorđević

El **Jovan Đorđević** (cirillegh *Јован Ђорђевић*; Senta, 13 de november 1826 - Belgrad, 9 de avril 1900) a l'è stad un scritor, poeta e politegh serb: minister de l'educazzion del 1893 e cofondador del Teater Nazzional Serb de Novi Sad del 1861, del Teater Nazzional de Belgrad del 1868 e del 1872 autor del test de Bože pravde, deventad poeu l'inn nazzional de la Serbia. L'è stad anca vun di member de la Matica srpska.

## Riferiment
*Academia Serba di Sienze

## Alter proget
Pont de Vlesg

El **Pont de Vlesg** a l'è un pont fad su in tra el 1887 e 'l 1889 in sul Tisin che 'l conliga Vlesg in Piemont a Lonaa Pozzoeu (frazzion de Tornavent) in Lombardia: longh 185 meter, l'è conossud per la soa poca larghezza, che la mena a di restrizzion per i mez pussee pesant. 

L'è part de la Strada statal 527 Bustesa e al dì d'incoeu a l'è a sens unegh alternad, con la precedenza per quei che riven de la banda piemontesa.

## Bibliografia
*Maria Grazia Porzio, Storia del ponte, in Silvana Bertoncelli (a cura di), Il Ticino — strutture storia e società nel territorio tra Oleggio e Lonate Pozzolo, Nicolini, 1989.

## Alter proget
Stadio comunale "Nino Laveneziana"

El **Stadi Nino Laveneziana**, ciamaa anca domà **Stadi Comunal de Ostuni**, l'è 'n stadi de folber de Ostuni, inauguraa in del 1931. Proprietà del Comun de Ostuni, l'é doperaa per i inconter del Ostuni Calcio 24. L'è bon de contegnì 2'200 personn.

El 2018, l'impiant a l'è intitolaa a la memoria del Vincenzo "Nino" Laveneziana, giugador de l'Ostuni ca l'è mort el 2 de giugn del ann stess.

## Ligamm de foeura

* Sit Web del Ostuni Calcio 24.
Monester de Studenica

El **monester de Studenica** (in serb *Манастир Студеница*) a l'è vun di monester pussee important de la Gesa ortodossa serba che l'è stad fad su in del secol quell de XII, che 'l se troeuva in tra Kraljevo e Ivanjica. L'è considerad patrimoni de l'Umanità UNESCO del 1986 e l'è stad fondad del Stefan Nemanja.

## Riferiment
*UNESCO

## Alter proget
Partid Popolar del Nord - Autonomia e Libertà

El **Partid Popolar del Nord - Autonomia e Libertà** (*Partito Popolare del Nord - Autonomia e Libertà* in italian) a l'è un partid politegh ativ in l'Altitalia fad su de l'ex minister Roberto Castelli de orientament autonomista e federalista, in pè del 2023: l'ha sostegnud el Riccardo Szumski in di elezzion regionai del Veneto del 2025.

## Ligam de foeura
*Sit oficial